open-index/open-wikipedia-markdown huggingface dataset:
Nafisatu Tiama

**Nafisatu Tiama** (; dzimusi  Briselē) ir Beļģijas vieglatlēte, startē daudzcīņas sacensībās, trīskārtējā olimpiskā čempione septiņcīņā (, , ). Tāpat viņa ir uzvarējusi arī divos pasaules čempionātos un trijos Eiropas čempionātos.

## Dzīvesgājums
Tiama dzimusi Briselē, viņas māte nāk no Beļģijas, bet tēvs no Senegālas, ar vieglatlētiku sākusi nodarboties 7 gadu vecumā. 2011. gada U-18 pasaules čempionātā viņa ieņēma 4. vietu septiņcīņā, bet 2012. gada pasaules junioru čempionātā — 14. vietu. 2013. gadā Tiama kļuva par Eiropas junioru čempioni septiņcīņā ar rezultātu 6298 punkti, kas tobrīd bija jauns Beļģijas rekords.

2014. gadā Tiama ieguva bronzas medaļu Eiropas čempionātā septiņcīņā, bet 2015. gadā ieguva sudraba medaļu Eiropas čempionātā telpās pieccīņā, kā arī sudraba medaļu Eiropas U-23 čempionātā augstlēkšanā.  Tiama izcīnija zelta medaļu septiņcīņā ar rezultātu 6810 punkti, pārspējot personīgos rekordus 5 no 7 disciplīnām. Viņa tika izvēlēta par Beļģijas karognesēju noslēguma ceremonijā. 2017. gadā Tiama kļuva par Eiropas čempioni telpās pieccīņā, kā arī uzvarēja pasaules čempionātā septiņcīņā, kļūstot par Beļģijas pirmo pasaules čempioni vieglatlētikā. 2018. gadā Tiama kļuba par Eiropas čempioni septiņcīņā. 2019. gada Pasaules čempionātā viņa ieguva sudraba medaļu, piekāpjoties Katarinai Džonsonei-Tompsonei.  viņa aizstāvēja savu olimpiskās čempiones titulu, izcīnot uzvaru septiņcīņas sacensībās ar rezultātu 6791 punkts. VIņa arī bija Beļģijas karognesēja atklāšanas ceremonijā.

2022. gada pasaules čempionātā Tiama izcīnīja savu otro pasaules čempiones titulu, uzvarot septiņcīņas sacensībās ar rezultātu 6947 punkti. 2023. gada Eiropas čempionātā telpās vinā pārspēja pasaules rekordu pieccīņā, uzvarot sacensības ar rezultātu 5055 punkti.  Tiama uzvarēja septiņcīņas sacensībās ar rezultātu 6880 punkti, kļūstot par pirmo septiņcīņnieci, kas uzvarējusi trīs olimpiskajās spēlēs.

Tiamai pieder Beļģijas rekordi septiņcīņā, pieccīņā, šķēpa mešanā un tāllēkšanā, viņa ir arī pasaules rekordiste pieccīņā.

Tiama studēja ģeogrāfiju Ljēžas Universitātē, 2019. gadā iegūstot bakalaura grādu.

## Atsauces

## Ārējās saites
Kārltona

**Kārltona** () ir pilsēta Anglijā, Notingemšīras grāfistes Gedlingas nemetropoles distrikta lielākā apdzīvotā vieta. Atrodas grāfistes vidusdaļā Notingemas ziemeļaustrumu pierobežā, ietilpst tās aglomerācijā.

## Vēsture
Pastardienas grāmatā 1086. gadā Kārltona minēta kā *Carentune*. Attīstījusies kā Notingemas priekšpilsēta; zināmākās tās ražošanas nozare bija tekstilrūpniecība. Urbānā distrikta statuss Kārltonai piešķirts 1894. gadā; likvidēts 1974. gadā līdz ar Gedlingas boro izveidošanu.

## Atsauces

## Ārējās saites
Kūgana maldi

**"Kūgana maldi"** () ir 1968. gada ASV krimināltrillera filma, kuras režisors un producents ir Dons Sīgels. Filmā galvenās lomas atveido Klints Īstvuds, Sūzana Klārka un Lī Dž. Kobs. Šī ir pirmā no piecām Sīgela filmām, kurā galveno lomu atveidoja Īstvuds.

Filma stāsta par šerifu no Arizonas, kurš dodas uz Ņujorku, lai atgādātu aizturētu bēgli, kurš tiek meklēts par slepkavību.

Filmas "Kūgana maldi" pirmizrāde notika  un to izplatīja *[[Universal Pictures]]*. Filma guva pozitīvu kritiķu vērtējumu.

## Atsauces

## Ārējās saites
Red Rocket

***Red Rocket*** ir 2021. gada melnā komēdijdrāmas filma, kuras režisors ir Šons Beikers. Filmā galvenās lomas atviedo Saimons Rekss, Brī Elroda un Suzanna Sona.

Filma stāsta par bijušo pornozvaigzni Mikiju (Rekss), kurš pamet Losandželosu un atgriežas savā nelielajā Teksasas dzimtajā pilsētā.

Filmas *Red Rocket* pirmizrāde notika  74. Kannu kinofestivālā, kur tā sacentās par Zelta palmas zaru. Filmu izplatīja *[[A24]]*. Filma saņēma pozitīvu kritiķu vērtējumu, īpaši slavējot režiju un Reksa aktierspēli, kurš saņēma vairākus apbalvojumus, tai skaitā *[[Independent Spirit Awards]]* balvu kā labākais aktieris. Nacionālā kinofilmu pārraudzīšanas padome to iekļāva savā 2021. gada 10 labāko filmu sarakstā. Tīmekļa vietnē *[[Rotten Tomatoes]]* filmai ir 90% vērtējums.

## Atsauces

## Ārējās saites
Serbijas ūdenspolo izlase

**Serbijas vīriešu ūdenspolo izlase** pārstāv Serbiju starptautiskajos vīriešu ūdenspolo turnīros. Tā tiek uzskatīta par vienu no veiksmīgākajām vīriešu ūdenspolo komandām pasaulē, kas izcīnījusi medaļas visos olimpiskajos turnīros, kuros ir piedalījusies, tostarp trīs zeltus, kā arī ir vairākkārtēja pasaules un Eiropas čempione.

2016. gadā Serbija kļuva par pirmo nacionālo ūdenspolo izlasi, kurai vienlaikus ir tituli visos piecos esošajos galvenajos čempionātos — Eiropas čempionātā, Pasaules čempionātā, Pasaules kausā, Pasaules līgā un olimpiskajās spēlēs. Komandai pieder rekords visvairāk pēc kārtas izcīnīto Pasaules līgas titulu ziņā, no 2013. līdz 2017. gadam izcīnot piecus titulus pēc kārtas. Tā ir Serbijas veiksmīgākā valsts sporta komanda, kas izcīnījusi vairāk titulu nekā visas pārējās Serbijas valstsvienības kopā.
thumb|2015. gada pasaules čempionāta komanda uz Serbijas pastmarkas

## Atsauces

## Ārējās saites
* https://www.waterpoloserbia.org/index.php?id=17
Leoss Karakss

**Alekss Kristofs Dupons** (; dzimis ), pazīstams kā **Leoss Karakss** (*Leos Carax*), ir franču kinorežisors, kritiķis, aktieris un scenārists. Pazīstams kā vairāku romantisko filmu režisors.

Savu pirmo filmu *[[Boy Meets Girl]]* režisējis 1984. gadā. Vēlāk režisējis kriminālfilmu "Sliktās asinis" (*Mauvais Sang*, 1986), romantisko drāmu "Mīlētāji uz tilta" (*Les Amants du Pont-Neuf*, 1991), drāmu *[[Pola X]]* (1999), sirreālo fantāzijas filmu "Svētie motori" (*Holy Motors*, 2012) un muzikālo romantisko drāmu "Anete" (2012). Par filmu "Anete" saņēmis labākā režisora balvu 2021. gada Kannu kinofestivālā.

## Ārējās saites
Pārslas iela (Rīga)

**Pārslas iela** ir iela Rīgā, Zemgales priekšpilsētā, Āgenskalnā. Iela sākas krustojumā ar Ventspils ielu un beidzas krustojumā ar Ormaņu ielu. Aptuveni 550 metrus gara un klāta ar asfalta segumu divu joslu platumā visā ielas garumā.
Pārslas ielā atrodas Rīgas Arkādijas vidusskolas (bijušās Rīgas 61. vidusskolas) ēkas, Āgenskalna zobārstniecības centrs un vairāki citi uzņēmumi.

## Vēsture
Pārslas iela pirmo reizi Rīgas adrešu grāmatās minēta 1906. gadā ar nosaukumu Grāves muižas iela (*Grafenhofsche Strasse*). 1938. gadā to pārdēvēja par Pārslas ielu. Vācu okupācijas laikā no 1942. līdz 1944. gadam ielu sauca par Grāves muižas ielu.

## Ielu savienojumi
Pārslas iela ir savienota ar šādām ielām:
* Ventspils iela (T veida krustojums)
* Kolkasraga iela (T veida krustojums)
* Magoņu iela (T veida krustojums)
* Mazā Nometņu iela
* Nāras iela (T veida krustojums)
* Ormaņu iela (T veida krustojums)

## Atsauces
Mihails Tolstihs

**Mihails Tolstihs** (, ; dzimis , miris ), labāk zināms ar iesauku **Givi**, bija prokrievisko separātistu komandieris Donbasa karā. Piedalījās pret Ukrainas valdību vērstās militārās darbībās Austrumukrainā, Doneckas tautas republikas pusē. Kļuva plašāk pazīstams pēc kaujām dzimtās Ilovaiskas apkārtnē. Nogalināts raķetes sprādzienā.

## Biogrāfija
M. Tolstihs ir no Ilovaiskas Doneckas apgabalā. No 1998. līdz 2000. gadam dienēja Ukrainas armijā, militārās apmācības centrā. Pēc 2000. gada vēlējās turpināt darbu armijā kā brīvprātīgais karavīrs, taču tas viņam tika liegts. Pēc tam viņš strādāja rūpnīcā un par apsargu lielveikalā. Intervijā viņš paziņojis, ka viņa vectēvs ir etniskais gruzīns, no kā cēlusies viņa iesauka.

M. Tolstihs pievienojās Donbasa separātistiem kara sākumā un bija iesaistīts Ilovaiskas kaujā. Viņš vadīja Doneckas tautas republikas "Somālijas bataljonu" otrajā Doneckas lidostas kaujā. 2015. gada 16. februārī iekļauts Eiropas Savienības sankciju sarakstā. 2016. gadā Ukrainā viņam tika izvirzītas apsūdzības noziegumos, tostarp teroristu organizācijas izveidošanā, nolaupīšanā un karagūstekņu ļaunprātīgā izmantošanā. 2015. gada janvārī parādījās vairāki video, kuros M. Tolstihs fiziski aizskar sagūstītos Ukrainas karavīrus.

2017. gada 8. februāra agrā rītā M. Tolstihs gāja bojā sprādzienā Doneckā, kuru izraisīja raķete. Separātisti apsūdzēja Ukrainas spēkus uzbrukuma īstenošanā, savukārt Ukrainas drošības amatpersonas apgalvoja, ka tas ir iekšējo cīņu rezultāts. 2022. gadā žurnālists Jurijs Butusovs apgalvoja, ka M. Tolstihu nogalināja Ukrainas Drošības dienesta (SBU) pretizlūkošanas vienība, ko apstiprināja toreizējais prezidents Petro Porošenko.

## Atsauces
Kimko.lv

***kimko.lv*** bija interneta veikals Latvijā, ko pārvaldīja **[[Sabiedrība ar ierobežotu atbildību|SIA]] KIMKO LV**. Vietne strādāja kopš 2009. gada, un pēc pārtraukuma atjaunota 2024. gadā, bet 2025. gada 31. janvārī interneta veikals pārtrauca savu darbību.

Interneta veikalā bija pieejams plašs preču klāsts, izņemot pārtikas preces.
Interneta veikals bija pieejams arī Igaunijā (*kimko.ee*, to pārvaldīja *Lahedate Asjade OÜ*, kas piederēja Gunāram Vizulim) un Lietuvā (*kimko.lt*, to pārvaldīja SIA KIMKO LV).

## Vēsture
2009. gada 12. novembrī Latvijas tirdzniecības uzņēmumu grupa *[[Elkor]]* uzsāka darbību ekonomisko preču segmentā, bijušā *Elkor* tirdzniecības centra vietā Rīgā, Krasta ielā atverot iepirkšanās centru *Kimko*, kur tika piedāvātas ekonomiskā segmenta patēriņa preces: ikdienas preces, elektronika un sadzīves tehnika, mēbeles, kā arī pārtika un dzērieni. Tirdzniecības centru pārvaldīja SIA *Kimko*, kas bija dibināta 2007. gadā ar nosaukumu SIA *buy.lv*, bet 2009. gada 14. oktobrī pārdēvēta par SIA *Kimko*. Paralēli sāka darboties arī interneta veikals *kimko.lv*.
2011. gadā tirdzniecības centrs *Kimko* Krasta ielā 60 tika slēgts. Savukārt interneta veikals *kimko.lv* turpināja darbu, bet pēc kāda laika arī tas tika slēgts.

2020. gadā negaidīti nomira *Elkor* dibinātājs un īpašnieks Aleksandrs Popovs. *Elkor* grupas uzņēmumi cieta zaudējumus, un tiem uzsāka maksātnespējas procesu.

2024. gada 10. jūnijā uzņēmumu SIA *Elkor Gift Shop*, kam nebija maksātnespējas statusa, pārdēvēja par SIA *Kimko LV*. Jūnija beigās tas atklāja jaunos interneta veikalus *kimko.lv* un *kimko.lt*.
2025. gada 31. janvārī interneta veikals pārtrauca savu darbību, bet tajā vietā izveidoja atjaunotu interneta veikalu *Podium*.

## Skatīt arī
* *[[Elkor]]*

## Atsauces
Zemgales iela (Dobele)

**Zemgales iela** ir iela Dobelē, kas iet paralēli Bērzes upes rietumu krastam. Iela sākas pie rūpnīcas "Spodrība" un beidzas krustojumā ar Hildas Vīkas ielu. Ielas labajā pusē visā garumā ir savrupmājas, arī kreisās puses beigu daļā.

## Krustojumi
Zemgales ielai ir krustojumi ar:

* Pārupes ielu
* Pavasara ielu
* Deglava ielu
* Apbūviešu ielu
* Hildas Vīkas ielu (2 reizes)

## Atsauces
Eline Rūbersa

**Eline Rūbersa** (; dzimusi  Amsterdamā) ir Nīderlandes starptautiskā meistare šahā (2022), Nīderlandes sieviešu šaha čempionāta uzvarētāja (2023).

## Biogrāfija
Piedzimusi FIDE meistara Jana Rūbersa ģimenē. Ar šahu sākusi nodarboties septiņu gadu vecumā.

2020. gadā uzvarējusi Pasaules jauniešu šaha čempionātā tiešsaitē meiteņu U14 vecuma grupā, kļūstot par pirmo nīderlandiešu šahisti, kas uzvarējusi kādā no Pasaules jauniešu šaha čempionāta grupām.

2023. gadā uzvarējusi Nīderlandes sieviešu šaha čempionātā.

2023. gada augustā Baku piedalījusies FIDE Pasaules kausa izcīņā sievietēm, kurā 2. kārtā uzvarējusi Monu Haledu, 3. kārtā — Klaudiju Kulonu, bet 4. kārtā piekāpusies Dronavalli Hārikai.

2024. gada augustā bijusi labākā starp sievietēm RTU Open "A" turnīrā.

2025. gada septembrī Samarkandā ierindojusies 39. vietā "FIDE Women's Grand Swiss" turnīrā sievietēm. 2025. gada decembrī Dohā dalījusi 3.-4. vietu Pasaules šaha ātrspēles čempionātā sievietēm. 2026. gada janvārī Monako izcīnījusi 5. vietu Eiropas ātrā šaha čempionātā sievietēm un uzvarējusi uzvarējusi Eiropas šaha ātrspēles čempionātā sievietēm. 2026. gada februārī Veikanzē (Nīderlande) ierindojies 14. vietā *Tata Steel Challengers* šaha turnīrā.

Pārstāvējusi Nīderlandi Pasaules šaha olimpiādēs:
* 2022. gadā pie pirmā galdiņa 44. sieviešu šaha olimpiādē Čennai (+6, =3, -1) un izcīnījusi individuālo sudraba medaļu.

Pārstāvējusi Nīderlandi Eiropas komandu šaha čempionātā sievietēm:
* 2021. gadā pie 2. galdiņa 14. Eiropas komandu šaha čempionātā sievietēm (+7, =0, -2) un izcīnījusi individuālo bronzas medaļu,
* 2023. gadā pie 1. galdiņa 15. Eiropas komandu šaha čempionātā sievietēm (+3, =4, -2).

Par panākumiem turnīros FIDE 2022. gadā viņai piešķīrusi vīriešu starptautiskā meistara (IM) nosaukumu.

## Atsauces

## Ārējās saites
Pavasara iela (Dobele)

**Pavasara iela** ir neliela iela Dobelē Bērzes rietumu pusē, kas savieno Zemgales ielu un Tērvetes ielu. Ielai ir grants segums, nav gājēju ietvju. Ielas abās pusēs ir savrupmājas.

## Krustojumi
Pavasara iela krustojas ar:

* Tērvetes ielu
* Zvaigžņu ielu
* Dārza ielu
* Zemgales ielu.

## Atsauces
Nikolass Teodoru

**Nikolass Teodoru** (; ; dzimis  Atēnās) ir Grieķijas FIDE starptautiskais lielmeistars šahā (2021).

## Biogrāfija
Piedzimis Atēnās, taču 2006. gadā viņa ģimene materiālu apsvērumu dēļ pārcēlusies uz Krētu, kur Nikolass 2018. gadā beidzis vidusskolu. Šahu sācis spēlēt no septiņu gadu vecuma, bet no 2015. gada kļuvis par Hanijas šaha akadēmijas audzēkni.

2022. gada maijā Nikolass Teodoru ieguva bakalaura grādu fizikā un matemātikā Senluisas universitātē ASV. Nākamos divus gadus kopš 2022. gada augusta viņš studēja pēcdiploma studijās Biostatistikas un veselības analīzes programmā tajā pašā augstskolā un ar atjaunotu pilnu stipendiju, lai turpinātu dalību universitātes šaha komandā. 2022. gadā Sentluisas universitātes šaha komandas sastāvā izcīnījis pirmo vietu ASV koledžu šaha fināla četriniekā.

Daudzu starptautisko šaha turnīru dalībnieks. 2024. gada augustā uzvarējis šaha festivāla *[[Rīgas Tehniskās universitātes Open|RTU Open 2024]]* "A" turnīrā.

2025. gada septembrī Samarkandā ierindojies 31. vietā "FIDE Grand Swiss" turnīrā.

Pārstāvējis Grieķiju Pasaules šaha olimpiādēs:
* 2022. gadā pie 2. galdiņa 44. šaha olimpiādē (+6, =3, -0) un izcīnījis individuālo sudraba medaļu.

Pārstāvējis Grieķiju Eiropas komandu šaha čempionātos:
* 2017. gadā pie 3. galdiņa 21. Eiropas komandu šaha čempionātā (+3, =1, -3),
* 2023. gadā pie 1. galdiņa 24. Eiropas komandu šaha čempionātā (+3, =3, -2).

Par panākumiem turnīros FIDE 2016. gadā viņam piešķīrusi starptautiskā meistara (IM), bet 2021. gadā — starptautiskā lielmeistara (GM) nosaukumu.

## Atsauces

## Ārējās saites
Pārupes iela (Dobele)

**Pārupes iela** ir neliela iela Dobelē. Tā savieno Tērvetes ielu ar Zemgales ielu. Pārupes iela ir asfaltēta bet tai nav gājēju ietves. Ielai visā garumā abās pusēs ir savrupmājas.

## Krustojumi
Pārupes ielai ir krustojumi ar:

* Zemgales ielu
* Dārza ielu
* Zvaigžņu ielu
* Tērvetes ielu

## Atsauces
Hildas Vīkas iela

**Hildas Vīkas iela** ir neliela iela Dobelē, nosaukta mākslinieces un rakstnieces Hildas Vīkas vārdā. Iela ir 500 m gara, tās sākumā abās pusēs ir savrupmājas, bet otrajā ielas pusē mājas ir tikai labajā pusē.

## Krustojumi
Hildas Vīkas ielai ir krustojumi ar:

* Tērvetes ielu
* Zemgales ielu (2 reizes)

## Atsauces
*
Mīlas jūra

**"Mīlas jūra"** () ir 1989. gada ASV *[[neo-noir]]* trillera filma, kuras režisors ir Herolds Bekers. Filmā galvenās lomas atveido Als Pačīno, Elena Bārkina, Džons Gudmens un Maikls Rukers.

Filma stāsta par Ņujorkas policijas detektīvu, kurš, izmeklējot sērijveida slepkavības, iemīlas iespējamajā slepkavā.

Filmas "Mīlas jūra" pirmizrāde notika  un to izplatīja *[[Universal Pictures]]*. Šī bija Pačīno pirmā filma četru gadu laikā pēc kritiķu peltās un finansiāli neveiksmīgās filmas *[[Revolution]]* (1985). "Mīlas jūra" guva lielus finansiālus panākumus, nopelnot vairāk nekā 110 miljonus ASV dolāru, kā arī saņēma galvenokārt pozitīvas kritiķu atsauksmes.

## Atsauces

## Ārējās saites
Nensija Allena

**Nensija Allena** (; dzimusi ) ir amerikāņu aktrise. Guvusi atpazīstamību ar lomām Braiena De Palmas 1970. un 1980. gadu filmās. Allena saņēmusi nomināciju Zelta globusa balvai, kā arī trīs Saturna balvām.

Allenas pirmā nozīmīgā kino loma bija De Palmas šausmu filmā "Kerija" (1976). 1970. gados piedalījusies arī Roberta Zemeka filmā "Es vēlos turēt tavu roku" (*I Wanna Hold Your Hand*, 1978) un Stīvena Spīlberga filmā "1941" (1979). Par lomu De Palmas erotiskajā trillerī *[[Dressed to Kill]]* (1980) Allenu nominēja Zelta globusa balvai kā gada labākā jaunā zvaigzni. Nākamajā gadā kopā ar Džonu Travoltu tēloja De Palmas trillera filmā *[[Blow Out]]*.

Vēlāk piedalījusies tādās filmās kā *[[Strange Invaders]]* (1983), "Filadelfijas eksperiments" (1984), "Robots policists" (*RoboCop*, 1987), *[[Poltergeist III]]* (1988) un "Ārpus redzesloka" (1998).

## Ārējās saites
Elena Bārkina

**Elena Rona Bārkina** (; dzimusi ) ir amerikāņu aktrise.

Kļuvusi atpazīstama ar lomu Berija Levinsona komēdijdrāmā *[[Diner (filma)|Diner]]* (1982). 1980. gados atveidojusi galvenās lomas tādās zināmās filmās kā *[[Tender Mercies]]* (1983), *[[The Adventures of Buckaroo Banzai Across the 8th Dimension]]* (1984), *[[The Big Easy]]* (1986), *[[Johnny Handsome]]* (1989) un "Mīlas jūra" (1989).

Par lomu Bleika Edvardsa filmā "Apmainīts" (*Switch*, 1991) Bārkinu nominēja Zelta globusa balvai kategorijā "Labākā aktrise mūziklā vai kinokomēdijā". Vēlāk piedalījusies tādās filmās kā "Vīru nepatikšanas" (*Man Trouble*, 1992), "Šī puiša dzīve" (1993), *[[Bad Company]]* (1995), *[[Wild Bill]]* (1995), "Līdzjutējs" (*The Fan*, 1995), "Bailes un naids Lasvegasā" (1998), "Neiedomājami skaista" (1999), Crime and Punishment in Suburbia (2000), Palindromes (2004), "Uzticies vīrietim" (2005), "Oušena velna ducis" (2007), *[[Brooklyn's Finest]]* (2009), "Kurpnieks" (*The Cobbler*, 2014) un *[[The Man from Toronto]]* (2022).

## Ārējās saites
Dressed to Kill

***Dressed to Kill*** ir 1980. gada ASV erotiskā trillera filma, kuras režisors un scenārija autors ir Braiens De Palma. Filmā galvenās lomas atveido Maikls Keins, Endžija Dikinsone un Nensija Allena.

Filma stāsta par noslēpumainu sievieti — slepkavu, kura nogalina psihiatra pacienti un pēc tam mēģina atrast prostitūtu, kura bija slepkavības lieciniece.

Filmas *Dressed to Kill* pirmizrāde notika . Filma saņēma pozitīvas kritiķu atsauksmes. Dikinsone par lomu filmā saņēma Saturna balvu kā labākā aktrise, savukārt Allenu nominēja Zelta globusa balvai kā gada labāko jauno zvaigzni, kā arī Zelta avenes balvai kā sliktāko aktrisi.

## Ārējās saites

## Ārējās saites
Pārupes iela

**Pārupes iela** var būt:

* Pārupes iela — iela Baldonē;
* Pārupes iela — iela Bauskā;
* Pārupes iela — iela Dobelē;
* Pārupes iela — iela Iecavā;
* Pārupes iela — iela Saulkrastos;
* Pārupes iela — iela Tukumā;
* Pārupes iela — iela Zilupē;
* Pārupes iela — iela Kalsnavas pagasta Jaunkalsnavā;
* Pārupes iela — iela Liepupes pagasta Liepupē;
* Pārupes iela — iela Glūdas pagasta Nākotnē;
* Pārupes iela — iela Ropažu pagasta Ropažos;
* Pārupes iela — iela Tilžas pagasta Tilžā;
* Pārupes iela — iela Stopiņu pagasta Ulbrokā;
* Pārupes iela — iela Vectilžas pagasta Vectilžā.
Ziemeļkestevena

**Ziemeļkestevenas distrikts** (; ) ir nemetropoles distrikts Anglijas vidienē Linkolnšīras nemetropoles grāfistē. Aizņem grāfistes centrālo rietumdaļu, robežojas rietumos ar Notingemšīru, ziemeļos — ar Rietumlindsi un Linkolnu, austrumos — ar Austrumlindsi un Bostonu, bet dienvidos — ar Dienvidholendu un Dienvidkestevenu. Distrikta administratīvais centrs un lielākā apdzīvotā vieta ir  Slīforda.

## Vēsture
Administratīvā vienība tagadējās robežās izveidota 1974. gada 1. aprīlī, apvienojot Slīfordas urbāno distriktu un Austrumkestevenas un Ziemeļkestevenas lauku distriktus. Distrikts aizņem vienas no Linkolnšīru veidojošo vēsturisko daļu — Kestevenas (*Part of Kesteven*) — ziemeļdaļu.

Administratīvi distriktu veido divas pilsētas: Slīforda ( iedzīvotāji) un Northaikema (), kā arī 73 lauku pagasti.

## Atsauces

## Ārējās saites

*
Slīforda

**Slīforda** () ir pilsēta un pagasts Anglijā, Linkolnšīras grāfistes Ziemeļkestevenas distrikta administratīvais centrs un lielākā apdzīvotā vieta. Atrodas grāfistes vidusdaļā Slī upes krastos  no grāfistes centra Linkolnas un  no valsts galvaspilsētas Londonas.

## Vēsture
Vēstures avotos kā *Slioford* un *Sliowaford* pirmoreiz minēta 852. gadā Anglosakšu hronikās, bet apdzīvotā vieta šeit pastāvējusi vēl pirms romiešu iebrukuma. Anglosaķšu apmetne Slīfordas vietā pastāvējusi no 6.—7. gadsimta. 12. gadsimta pirmajā pusē karalis Stīvens piešķīra Slīfordas īpašniekam Linkolnas bīskapam tirgus tiesības. Pilsētas atrašanās Fenu purvāja malā ilgi bremzēja tās attīstību, kas paātrinājās pēc Slī upes kanāla izbūves 1790. gados un dzelzceļa izbūves 1857. gadā. Otrā pasaules kara laikā pilsēta ievērojami cieta, jo tās apkārtnē bija izvietojušās vairākas Karalisko gaisa spēku bāzes.

## Atsauces

## Ārējās saites
Dienvidkestevena

**Dienvidkestevenas distrikts** (; ) ir nemetropoles distrikts Anglijas vidienē Linkolnšīras nemetropoles grāfistē. Aizņem grāfistes dienvidrietumu daļu, robežojas dienvidos ar Kembridžšīru, Northemptonšīru un Ratlendu, rietumos — ar Lesteršīru un Notingemšīru, ziemeļos — ar Ziemeļkestevenu, bet austrumos — ar Dienvidholendu. Distrikta administratīvais centrs un lielākā apdzīvotā vieta ir  Grentema.

## Vēsture
Administratīvā vienība tagadējās robežās izveidota 1974. gada 1. aprīlī, apvienojot Grentemas un Stemfordas municipālos boro, Bornas urbāno distriktu un Dienvidkestevenas un Rietumkestevenas lauku distriktus. Distrikts aizņem vienas no Linkolnšīru veidojošo vēsturisko daļu — Kestevenas (*Part of Kesteven*) — ziemeļdaļu.

Administratīvi distriktu veido ārpuspagastu teritorija (*unparished area*), ko tieši pārvalda distrikta padome un kas iekļauj Grentemas pilsētu ar  iedzīvotājiem, trīs pagasta līmeņa pilsētas: Stemforda (), Borna () un Mārketdīpinga (), kā arī 80 lauku pagasti.

## Atsauces

## Ārējās saites

*
Džo Heriss

**Džozefs Malkolms Heriss** (; dzimis  Vašingtonas štatā) ir bijušais amerikāņu basketbolists, spēlēja vieglā uzbrucēja un uzbrūkošā aizsarga pozīcijā. Visas karjeras laikā bijis pazīstams kā izcils trīspunktu metienu speciālists, to noslēdzot ar precizitāti 43,6%, kas viņu ierindo visu laiku labāko trīspunktu metēju desmitniekā, tomēr viņa karjeru būtiski ietekmējušas traumas. NBA trīspunktu metienu konkursa uzvarētājs 2019. gada Visu Zvaigžņu spēlē.

## Karjera
Audzis sportiskā ģimenē, gan viņa vecāki, gan māsas ir nodarbojušies vai nu ar basketbolu, vai volejbolu, tēvs bijis basketbola treneris. Jau mazotnē Dž. Heriss sācis trenēties basketbolā.

Aizvadījis spožu vidusskolu basketbola karjeru, viņš nonāca Virdžīnijas Universitātes komandā, kur nospēlēja visas 4 sezonas NCAA turnīrā, būdams viens no savas augstskolas komandas līderiem.

### NBA
2014. gada NBA draftā viņu Klīvlendas "Cavaliers" izraudzījās ar kopējo 33. numuru otrajā kārtā. "Cavaliers" sastāvā Dž. Herisam nostiprināties neizdevās, un pirmo divu NBA sezonu laikā viņš spēlēja samērā maz, pārstāvēja arī D Līgas komandu *[[Canton Charge]]*. 2016. gada janvārī guva labās kājas pēdas traumu, kas pārtrauca sezonu. Nedēļu vēlāk viņš tika aizmainīts uz Orlando "Magic" un klubs uzreiz atbrīvoja spēlētāju no līgumsaistībām.

2016. gada vasarā viņš noslēdza līgumu ar Bruklinas "Nets" un jau no pirmās sezonas kļuva par nozīmīgu spēlētāju trenera Kenija Atkinsona veidotajā "Nets" jaunajā komandā. Bruklinas kluba satāvā aizvadīja lielāko daļu karjeras, pārstāvot šo klubu 7 sezonas.

Karjeras rezultatīvāko spēli aizvadījis 2018. gada martā, gūstot 30 punktus zaudējumā (114—121) pret Klīvlendas "Cavaliers". Dž. Heriss uzvarēja 2019. gada NBA Visu Zvaigžņu spēles trīspunktu metienu konkursā.

2023. gada jūlijā Dž. Heriss tika aizmainīts uz Detroitas "Pistons" kopā ar divām nākotnes otrās kārtas drafta izvēlēm pret finansiālu kompensāciju. 2024. gada februārī klubs spēlētāju atbrīvoja no līguma saistībām pēc nospēlētām tikai 16 spēlēm šajā sezonā, un augustā Dž. Heriss paziņoja par profesionālā basketbola karjeras beigām.

## Atsauces

## Ārējās saites
Tradicionālisms

**Tradicionālisms** ir filozofiska, politiska un sociāla nostāja, kas uzsver tradicionālo vērtību, paradumu un institūciju nozīmi un saglabāšanu. Tas parasti nostājas pret strauju sociālo un kultūras pārmaiņu pieņemšanu, cenšoties saglabāt vērtības un principus, kas uzskatīti par pārbaudītiem un uzticamiem gadsimtu gaitā.

Tradicionālisms var izpausties dažādos veidos atkarībā no konteksta, piemēram, politikā tas var būt vērsts uz tradicionālo politisko institūciju un sabiedrības struktūru saglabāšanu, bieži vien nostājoties pret liberālismu, sekulārismu un citām modernām ideoloģijām.

## Ārējās saites
13 grēki

**"13 grēki"** () ir 2014. gada ASV šausmu trillera filma, kuras režisors un viens no scenārija autoriem ir Denjels Štamms. 2006. gada Taizemes filmas *[[13 Beloved]]* rimeiks. Galvenās lomas tajā tēlo Marks Vebers, Devons Grejs, Toms Bauers, Rutīna Veslija, Prūits Teilors Vinss un Rons Pērlmans.

Filma ir par neveiksmju nomākto pārdēvēju Eliotu Brindlu, kurš uzsāk spēli ar noslēpumaino telefona zvanītāju, lai uzlabotu savu un savas ģimenes finanšu stāvokli. Eliotam jāiziet 13 pārbaudījumi, kuri no sākuma liekas nevainīgi, piemēram, nogalināt mušu par 1000 dolāriem, bet vēlāk kļuva aizvien bīstamāki apkārtējiem cilvēkiem un pašam Eliotam.

Filmas pirmizrāde notika 2014. gada 7. martā SXSW pasākumā Ostinā. ASV kinoteātros filmu sāka demonstrēt 2014. gada 18. aprīlī. Filma saņēma dalītas kritiķu atsauksmes.

## Atsauces

## Ārējās saites
Grentema

**Grentema** (; ) ir pilsēta Anglijā, Linkolnšīras grāfistes Dienvidkestevenas distrikta administratīvais centrs un lielākā apdzīvotā vieta. Atrodas grāfistes dienvidrietumos Vitemas upes krastos  no grāfistes centra Linkolnas un  no valsts galvaspilsētas Londonas. Grentema ir bijušās premjerministres Mārgaritas Tečeres dzimtā pilsēta un šeit skolojies Īzaks Ņūtons. Šeit 1892. gadā izgatavots pirmais britu dīzeļdzinējs un 1896. gadā pirmais traktors.

## Vēsture
Vēstures avotos Grentema pirmoreiz minētā Pastardienas grāmatā 1086. gadā kā mazpilsēta un karaliskā muiža, bet anglosakšu pilsētiņa šeit pastāvējusi, domājams, kopš 7. gadsimta. 11. gadsimta beigās Grentema jau bija nozīmīga tirgus pilsēta, kuras izaugsme balstījās vilnas tirdzniecībā un pārstrādē. Viduslaikos pilsētā bija attīstīta arī alus brūvēšana, vīna tirdzniecība, pergamenta ražošana un citi rūpali. Pilsētas industriālā attīstība sākās līdz ar dzelzceļa izbūvi 1850. gadā. Galvenā rūpniecības nozare pilsētā bija mašīnbūve — šeit ražoja lauksaimniecības tehniku, kā arī tvaika un vēlāk benzīna, dīzeļa un gāzes dzinējus. Šeit izgatavota pasaulē pirmā kāpurķēžu tehnika. Mūsdienās pilsētā attīstīta pārtikas rūpniecība.

## Atsauces

## Ārējās saites
Visu vai neko

**"Visu vai neko"** () ir 1997. gada Apvienotās Karaliste kinokomēdija, kuras režisors ir Pīters Kataneo. Filmā galvenās lomas atveido Roberts Kārlails, Toms Vilkinsons un Marks Edijs.

Filmas darbība norisinās Šefīldā un stāsta par sešiem bez darba esošiem vīriešiem, kuri, lai nopelnītu naudu, nolemj izveidot savu striptīza šovu.

Filmas "Visu vai neko" pirmizrāde notika  un to izplatīja *[[Fox Searchlight Pictures]]*. Filma guva lielus finansiālus panākumus un kritiķu atzinību, nopelnot vairāk nekā 250 miljonus ASV dolāru pie tikai 3,5 miljonu dolāru budžeta. Filmu nominēja BAFTA kino balvai 11 kategorijās, saņemot trīs: "Labākā filma", "Labākais aktieris galvenajā lomā" (Kārlails) un "Labākais aktieris otrā plāna lomā" (Vilkinsons). Filmu nominēja arī 70. Kinoakadēmijas balvai četrās kategorijās, tai skaitā kategorijās "Labākā filma" un "Labākais režisors", saņemot balvu kategorijā "Labākā oriģinālmūzika muzikālā filmā vai komēdijā".

Britu Kinoinstitūts filmu "Visu vai neko" iekļāva savā 20. gadsimta labāko britu filmu saraksta 25. vietā.

## Atsauces

## Ārējās saites
Fabiu Karvaļu

**Fabiu Leandru Freitašs Goveja Karvaļu** (, dzimis ) ir portugāļu futbolists, kurš spēlē pussarga pozīcijā. Kopš 2024. gada Karvaļu spēlē Anglijas Premjerlīgas komandā *[[Brentford FC|Brentford]]*.

Karvaļu ir dzimis Portugālē, taču kopš 11 gadu vecumā ar ģimeni pārcēlis uz Londonu. Karjeru sācis Anglijas komandā *[[Fulham FC|Fulham]]*. Pārstāvējis arī Anglijas komandas *[[Liverpool FC|Liverpool]]* un *[[Hull City AFC|Hull City]]*, kā arī Vācijas komandu *[[RB Leipzig|Leipzig]]*.

Pārstāvējis gan Anglijas, gan Portugāles jauniešu izlases.

## Sasniegumi
**Fulham**

* Anglijas čempionāts: 2021—22

**Liverpool**

* FA Community Shield: 2022

**RB Leipzig**

* DFL-Supercup: 2023

## Ārējās saites
Dienvidholenda

**Dienvidholendas distrikts** () ir nemetropoles distrikts Anglijas vidienē Linkolnšīras nemetropoles grāfistē. Aizņem grāfistes dienvidaustrumu daļu, robežojas dienvidaustrumos ar Norfolku, dienvidos — ar Kembridžšīru, rietumos — ar Dienvidkestevenu, ziemeļrietumos — ar Ziemeļkestevenu, bet ziemeļos — ar Bostonu. Ziemeļaustrumos krastus apskalo Ziemeļjūras Voša līcis. Distrikta administratīvais centrs un lielākā apdzīvotā vieta ir  Spoldinga.

## Vēsture
Administratīvā vienība tagadējās robežās izveidota 1974. gada 1. aprīlī, apvienojot Spoldingas urbāno distriktu un Austrumello un Spoldingas lauku distriktus. Distrikts aizņem vienas no Linkolnšīru veidojošo vēsturisko daļu — Holendas (*Part of Holland*) — dienviddaļu.

Administratīvi distriktu veido ārpuspagastu teritorija (*unparished area*), ko tieši pārvalda distrikta padome un kas iekļauj Spoldingas pilsētu ar  iedzīvotājiem, kā arī 22 lauku pagasti.

## Atsauces

## Ārējās saites

*
Roberts Kārlails

**Roberts Kārlails** (; dzimis ) ir skotu aktieris.

Viena no Kārlaila pirmajām lomām bija Kena Louča filmā *[[Riff-Raff]]* (1991). Par lomu komēdijā "Visu vai neko" Kārlails saņēma BAFTA kino balvu kategorijā "Labākais aktieris galvenajā lomā". Atveidojis lomas arī tādās filmās kā "Vilcienvakte" (1997) un turpinājumā "Vilcienvakte 2" (2017), "Ar pasauli nepietiek" (*The World Is Not Enough*, 1997), *[[Ravenous]]* (1999), "Andželas pelni" (*Angela's Ashes*, 1999), "Pludmale" (2000), "51. štats" (*The 51st State*, 2001), "Eragons" (2006), "28 nedēļas vēlāk" (2007) un *[[The Legend of Barney Thomson]]* (2015). Par lomu miniseriālā *[[Human Trafficking]]* (2005) Kārlailu nominēja ''Emmy'' balvai.

## Ārējās saites
Taraškevica

[thumb|[Braņislavs Taraškevičs|Braņislava Taraškeviča 1929. gada baltkrievu valodas gramatikas vāks]]
**Taraškevica** () jeb **klasiskā pareizrakstība** (*клясычны правапіс*) ir baltkrievu valodas pareizrakstības sistēma, kas nosaukta tās izveidotāja Braņislava Taraškeviča vārdā, kurš 1918. gadā izdeva pirmo mūsdienu baltkrievu valodas gramatiku.

Taraškevicu oficiāli lietoja līdz 1933. gadam, kad Baltkrievijas PSR veica baltkrievu valodas pareizrakstības reformu, ieviešot tā saukto narkamauku (*наркамаўка*), kas no taraškevicas citstarp atšķīrās ar mīkstinājuma zīmes (Ь) lietojumu  (piemēram, *песня* un *свет* salīdzinājumā ar *песьня* un *сьвет*) un svešvārdu pierakstu kirilicā (piemēram, *рэволюцыя* un *совет* salīdzinājumā ar *рэвалюцыя* un *савет*). Mūsdienās klasisko pareizrakstību joprojām neformāli lieto Baltkrievijā un baltkrievu diaspora.

## Ārējās saites
Martins Ratke

thumb|Mārtiņš Heinrihs Ratke
**Martins Heinrihs Ratke** (1793—1860) bija vācu anatoms, embriologs un zoologs. Tērbatas Universitātes profesors (1829—1835). Ratke atklāja žaunu lokus zīdītāju un putnu embrijos un hipofīzes priekšējās daļas aizmetni, kas kļuva pazīstams kā Ratkes kabata.

## Dzīvesgājums
Dzimis 1793. gada 25. augustā Dancigā kuģu būvētāja Georga Heinriha Ratkes un viņa sievas Katrīnas Elizabetes, dzimušas Strīges, ģimenē. Mācījās Dancigas akadēmiskajā ģimnāzijā, studēja dabaszinības un medicīnu Getingenes Universitātē un Berlīnes Universitātē (1814—1818). 1825. gadā viņš kļuva par Dancigas pilsētas slimnīcas galveno ārstu, tad bija Tērbatas Universitātes fizioloģijas un patoloģijas profesors (1829—1835). 1835. gadā kļuva par Kēnigsbergas Alberta universitātes anatomijas un zooloģijas profesoru, uzrakstīja zinātnisku apcerējumu par hipofīzes (*glandula pituitaria*) veidošanos. 1852. un 1853. gadā bija Kēnigsbergas Universitātes rektors.

Miris 1860. gada 3. septembrī Kēnigsbergā.

## Darbi
Ratke uzrakstīja vairāk nekā 125 rakstus, monogrāfijas un grāmatas.

* *Untersuchungen über die Bildung und Entwicklung des Flusskrebses.* Voss, Leipzig 1829. (Digitalisat)
* *Abhandlungen zur Bildungs- und Entwicklungs-Geschichte der Menschen und der Thiere.* 2 Bände. Vogel, Leipzig 1832—1833. (Digitalisat Band 1), (Band 2)
* *Über die Entstehung der Glandula pituitaria.* In: *Archiv für Anatomie, Physiologie und wissenschaftliche Medicin.* Berlin 1838, S. 482—485.
* *Entwicklungsgeschichte der Natter.* Bornträger, Königsberg 1839.
* *Bemerkungen über den Bau des Amphioxus lanceolatus, eines Fisches aus der Ordnung der Cyclostomas.* Bornträger, Königsberg 1841. (Digitalisat)
* *Über die Entwicklung der Schildkröten.* Braunschweig 1848. ([rathkeueberdieentwickelung.pdf Download])
* *Untersuchungen über die Entwicklung und den Körperbau der Krokodile.* Vieweg, Braunschweig 1866. (Digitalisat)
* *Entwicklungsgeschichte der Wirbeltiere.* Engelmann, Leipzig 1861.

## Ārējās saites
Alberts Varslavāns

**Alberts Varslavāns** (1929—2010) bija latviešu skolotājs un vēsturnieks, Latvijas Valsts universitātes prorektors zinātniskajā darbā.

## Dzīvesgājums
Dzimis 1929. gada 27. jūlijā Bebrenes pagastā. Mācījās Bebrenes pamatskolā (1937—1943), tad Ilūkstes vidusskolā.

Sāka strādāt par skolotāju Dunavas septiņgadīgajā skolā. Studēja Latvijas Valsts universitātes (LVU) Vēstures fakultātes neklātienes nodaļā, līdztekus strādāja par vēstures skolotāju Ilūkstes vidusskolā. 1959. gadā A. Varslavāns uzsāka studijas Ļeņingradas Valsts pedagoģiskā institūta neklātienes aspirantūrā jauno un jaunāko laiku vēstures specialitātē. Pēc gada, pārejot uz klātienes studijām, turpināja darbu pie disertācijas par Lielbritānijas politiku Latvijas Republikā 1920. gadu sākumā.

1963. gadā A. Varslavāns sāka strādāt LVU Vispārējās vēstures katedrā, mācīja Rietumeiropas un Amerikas valstu jauno laiku vēsturi, lasīja lekcijas arī par Baltijas valstu starptautiskajām attiecībām, jauno laiku diplomātijas vēsturi, Lielbritānijas ārējo un koloniālo politiku, jauno laiku vēstures filozofiju un historiogrāfiju.

Bija LVU zinātņu prorektors (1974—1984), tad Rietumeiropas un Amerikas jauno un jaunāko laiku vēstures katedras vadītājs līdz 1994. gadam. Arī pēc pensionēšanās 1999. gadā lasīja atsevišķus lekciju kursus.

Miris 2010. gada 19. augustā, apbedīts Bebrenes kapos.

## Atsauces
Spoldinga

**Spoldinga** (; ) ir pilsēta Anglijā, Linkolnšīras grāfistes Dienvidholendas distrikta administratīvais centrs un lielākā apdzīvotā vieta. Atrodas grāfistes dienvidaustrumos Velendas upes krastos  no grāfistes centra Linkolnas un  no valsts galvaspilsētas Londonas.

## Vēsture
Vēstures avotos Spoldinga pirmoreiz minētā Pastardienas grāmatā 1086. gadā kā apdzīvota vieta *Spallinge* ar 91 mājsaimniecību; tās nosaukums cēlies no anglu cilts spoldingiem. Pilsēta attīstījusies kā lineāra apdzīvota vieta gar Velendas krastu un augusi, attīstoties lauksaimniecībai apkārtnē nosusinātajos Fenu masīvos. 1953. gadā izbūvēts Koroneišenas kanāls, kas novērsa regulāros pilsētu apdraudošos plūdus. Pilsētas apkārtnē attīstīta ziedu un dārzeņu audzēšana; viens no pilsētas simboliem ir tulpe.

## Atsauces

## Ārējās saites
Lomžas guberņa

thumb|Guberņa Krievijas Impērijas kartē
**Lomžas guberņa** () bija Polijas Karalistes un Krievijas Impērijas guberņa (1867—1917). Guberņas pilsēta bija Lomža.

1897. gadā iedzīvotāju skaits bija 579 592.

## Ārējās saites
Lingvistiskā asimilācija

**Lingvistiskā asimilācija** ir process, kurā indivīdi vai grupas, kas runā vienā valodā, pakāpeniski pārņem citu valodu un tās lietošanas paradumus, līdz sākotnējā valoda tiek izstumta vai izzūd. Šis process bieži notiek situācijās, kurās valoda ar lielāku prestižu vai plašāku lietojumu pakāpeniski aizstāj mazāk izplatītu vai mazāk prestižu valodu.

Lingvistiskā asimilācija var notikt dažādu iemeslu dēļ, tostarp migrācijas, izglītības, darba tirgus prasību vai kultūras ietekmes dēļ. Šādos apstākļos indivīdi vai kopienas var izvēlēties vai tikt piespiesti mainīt savu valodu, lai labāk iekļautos jauno apstākļu kontekstā.

Dažas valstis pieņem oficiālu valodu politiku, kas nosaka vienu vai vairākas valsts valodas. Tas var radīt spiedienu uz mazākumtautībām un to valodām, mudinot tās pāriet uz valsts valodas lietošanu, piemēram, ja valsts nosaka, ka oficiālie izglītības process notiek tikai vienā valodā.

## Skatīt arī

* Pārtautošana

## Ārējās saites
Baltkrievijas Valsts drošības komiteja

thumb|BR VDK emblēma
**Baltkrievijas Republikas Valsts drošības komiteja** jeb **BR VDK** (baltkrievu: К*амітэ́т дзяржа́ўнай бяспе́кі Рэспу́блікі Белару́сь* [*КДБ РБ*]) ir Baltkrievijas izlūkošanas un drošības dienests, kas ir tiešs PSRS laiku KGB pēctecis. Organizācija nodarbojas ar valsts drošības aizsardzību, tostarp pretizlūkošanu, spiegošanu, terorisma novēršanu, kā arī politisko represiju īstenošanu.

Baltkrievijas VDK ir liela nozīme prezidenta Aleksandra Lukašenko režīma stiprināšanā; bieži tiek izmantota, lai apspiestu politisko opozīciju un ierobežotu pilsoniskās brīvības. Pēdējos gados VDK ir kritizēta par represīvām darbībām pret protestētājiem un neatkarīgiem žurnālistiem, īpaši pēc 2020. gada prezidenta vēlēšanām, kuras izraisīja plašus protestus un starptautisku nosodījumu.

Organizācija darbojas tiešā prezidenta pakļautībā, un tai ir plašas pilnvaras Baltkrievijas iekšējās drošības un politikas kontrolē.

## Ārējās saites
Makulatūra

thumb|Makulatūra
**Makulatūra** ir jebkurš vecs, nevajadzīgs papīra materiāls, kuru var izmantot pārstrādei un no kura var izgatavot jaunus papīra izstrādājumus. Makulatūras pārstrāde ir būtiska vides ilgtspējībai, jo tā palīdz samazināt mežu izciršanu un atkritumu daudzumu.

Latvijā makulatūras vākšana un pārstrāde ir plaši izplatīta. Dažādas organizācijas, skolas un uzņēmumi rīko makulatūras vākšanas akcijas, lai veicinātu sabiedrības iesaisti un apziņu par vides aizsardzību. Dažreiz par makulatūras nodošanu var arī saņemt atlīdzību.

Makulatūras kategorijā ietilpst dažāda veida papīra izstrādājumi, piemēram:

* Laikraksti un žurnāli: Veci laikraksti, žurnāli un citas periodikas izdevumi.
* Kancelejas papīrs: Biroja papīrs, dokumenti, drukas kļūdas un citi papīra materiāli.
* Grāmatas: Vecas vai bojātas grāmatas, kuras vairs nav derīgas lietošanai.
* Iepakojums: Kartons, papīra maisiņi un citi papīra iepakojuma materiāli.
* Reklāmas materiāli: Reklāmas lapiņas, bukleti un citi papīra izstrādājumi.

## Makulatūras pārstrādes process

# Savākšana un šķirošana: Makulatūra tiek savākta un šķirota pēc papīra veida. Dažādi papīra veidi tiek apstrādāti atsevišķi, jo tiem ir atšķirīgas īpašības.
# Smalcināšana un mazgāšana: Pēc šķirošanas makulatūra tiek smalcināta un mazgāta, lai atbrīvotos no piemaisījumiem, piemēram, tintes, skavām un līmes.
# Šķiedras atdalīšana un balināšana: Apstrādes laikā papīra šķiedras tiek atdalītas, un nepieciešamības gadījumā papīrs tiek balināts, lai noņemtu atlikušās krāsvielas un piešķirtu papīram baltu krāsu.
# Jauna papīra izgatavošana: Attīrītais un sagatavotais materiāls tiek izmantots jauna papīra vai kartona izgatavošanai. Šo procesu var atkārtot vairākas reizes, tomēr katru reizi šķiedras kļūst īsākas un vājākas, tādēļ nepieciešams pievienot arī jaunu šķiedru.

## Ārējās saites
Vitema

**Vitema** () ir  gara upe Anglijā. Kopš romiešu laikiem nozīmīgs Linkolnšīras kuģojams ūdensceļš.

Sākas Lesteršīras dienvidaustrumos pie Vaimondemas ciema, augštecē plūst ziemeļu virzienā pa Linkolnšīras grāfisti. Linkolnā Vitema pagriežas uz dienvidaustrumiem. Ietek Ziemeļjūras seklajā Voša līcī pie Bostonas. Lielākās pilsētas krastos ir Grentema, Linkolna un Bostona. Kuģojama līdz Linkolnai, kur tā ar Fosdaika kanālu savienota ar Trentu.

Kopš 1142. gada upes lejtece tiek regulēta ar slūžu sistēmu, novēršot plūdus; mūsdienās plūdmaiņas ietekmē tikai upes lejteci līdz Bostonas Lielajām slūžām.

## Atsauces

## Ārējās saites
Bostona (boro)

**Bostonas boro** () ir nemetropoles distrikts ar boro statusu Anglijas austrumos Linkolnšīras nemetropoles grāfistē. Atrodas grāfistes dienvidaustrumos, robežojas dienvidos ar Dienvidholendu, rietumos — ar Ziemeļkestevenu, bet ziemeļos — ar Austrumlindsi. Austrumos krastus apskalo Ziemeļjūras Voša līcis. Distrikta administratīvais centrs un lielākā apdzīvotā vieta ir  Bostona.

## Vēsture
Administratīvā vienība tagadējās robežās izveidota 1974. gada 1. aprīlī, apvienojot Bostonas municipālo boro un Bostonas lauku distriktu. Distrikts aizņem vienas no Linkolnšīru veidojošas vēsturiskas daļas — Holendas (*Part of Holland*) — ziemeļdaļu.

Administratīvi distriktu veido ārpuspagastu teritorija (*unparished area*), ko tieši pārvalda distrikta padome un kas iekļauj Bostonas pilsētu ar  iedzīvotājiem, kā arī 18 lauku pagasti.

## Atsauces

## Ārējās saites

*
Tobins Bells

**Tobins Bells** (; dzimis **Džozefs Henrijs Tobins jaunākais** () ) ir amerikāņu aktieris. Piedalījies vairākos televīzijas šovos un filmās, bet atpazīstamību ieguva pēc Džona Kreimera lomas "Zāģa" šausmu filmu ciklā.

Savu aktiera karjeru uzsāka 1970. gadu beigās un 1980. gadu sākumā, strādājot par dublieri un masu skatu aktieri spēlfilmās. Pirmā loma pilnmetrāžas kino viņam bija 1988. gada filmā *[[Mississippi Burning]]*. 1990. un 2000. gados piedalījās vairākās filmās un televīzijas seriālos, tostarp "Firma" (1993), ** (1996), "Volkers, Teksasas reindžers" (1998), "Soprano ģimene" (2001) un "24" (2003).

Ieguva atpazīstamību 2004. gadā, kad attēloja sērijveida slepkavu Kreimeru filmā "Zāģis". Filma guva panākumus un Bells turpināja atveidot šo varoni turpmākajās astoņās no deviņām sērijas filmām.

## Ārējās saites
Bostona (nozīmju atdalīšana)

**Bostona** () var būt:
* Bostona — pilsēta Anglijā
* Bostona — pilsēta ASV
* Bostona — administratīvs distrikts Anglijā

## Skatīt arī
* Bostonas maratons
* Bostonas matrica
* Bostonas "Celtics"
* Bostonas "Bruins"
* Bostonas "Red Sox"
* Boston Strangler
Djuranda līnija

thumb|Djuranda līnija kartē
**Djuranda līnija** (angļu: *Durand Line*) ir robeža, kas sadala Afganistānu un Pakistānu. Šī robeža tika izveidota 1893. gadā, kad Lielbritānijas impērijas pārstāvis Mortimers Djurands un Afganistānas emīrs Abdurs Rahmans Hans noslēdza vienošanos, lai noteiktu robežu starp Britu Indiju un Afganistānu.

Līnija ir apmēram 2640 kilometru gara, un tā joprojām ir pretrunīgs jautājums starp abām valstīm. Afganistāna nekad oficiāli nav atzinusi šo robežu, un tās eksistence ir radījusi politisko un etnisko spriedzi, īpaši tāpēc, ka līnija sadala puštunu tautu, kas dzīvo abās robežas pusēs.

Šī robeža joprojām ir viens no reģionālā konflikta un nestabilitātes cēloņiem Dienvidāzijā.

## Skatīt arī
* Vaziristāna

## Ārējās saites
CBS Studios

***CBS Studios, Inc.*** ir ASV televīzijas producēšanas kompānija, konglomerāta *[[Paramount Global]]* nodaļas *[[CBS Entertainment Group]]* meitasuzņēmums. To 2006. gada 17. janvārī izveidoja *[[CBS Corporation]]* kā ***CBS Paramount (Network) Television***, pārdēvējot sākotnējo *[[Paramount Television]]* studiju.

CBS tīkla televīzijas producēšanas daļa (*[[CBS Productions]]* iepriekš uzņēmās šādas funkcijas līdz 2004. gadam, kad to apvienoja ar *Paramount Television*), un kopā ar *[[Warner Bros. Television Studios]]*, kas ir daļa no *[[Warner Bros. Discovery]]*, ir *[[The CW]]* televīzijas tīkla, kurā *Paramount Global* pieder 12,5% akciju, producēšanas uzņēmums.

## Vēsture
1952. gadā *[[CBS|Columbia Broadcasting System]]* (CBS) izveidoja televīzijas producēšanas uzņēmumu *CBS Productions*, kā arī iekārtoja uzņēmumu jaunizveidotajā Televīzijas pilsētiņā Fērfaksas apkaimē, Losandželosā. Izveidoja arī *CBS Television Film Sales* (vēlāk zināms kā *CBS Films*) kā programmu izplatītāju vietējiem televīzijas kanāliem ASV un ārvalstīs.

*CBS Studio Center* dibināja 1963. gadā, Losandželosas Studiositijas rajonā. 1966. gadā izveidoja *Paramount Television*. 1970. gadā *CBS Films* kļuva par *Viacom Enterprises* un tika atdalīts no CBS nākamajā gadā. 1978. gadā CBS producēšanas vienība ieguva sekundāro/alternatīvo nosaukumu *CBS Entertainment Productions*.

1994. gadā *[[Westinghouse Electric]]* iegādājās CBS. Uzņēmums *[[Viacom]]* apvienojās ar tā izveidotāju CBS 2000. gadā.

2006. gada 17. janvārī *CBS Corporation* paziņoja, ka *Paramount Television* no šīs dienas sauksies ***CBS Paramount Television***. 2009. gada 17. maijā, vārdu *Paramount* svītroja no nosaukuma, izveidojot ***CBS Television Studios***. 2018. gada 25. oktobrī *CBS Television Studios* paziņoja par jaunas animācijas nodaļas *CBS Eye Animation Productions* atvēršanu.

2019. gada 13. augustā paziņoja, ka mātesuzņēmums *CBS Corporation* atkalapvienosies ar *Viacom*, lai izveidotu apvienotu mediju uzņēmumu *ViacomCBS* (tagad zināms kā *[[Paramount Global]]*).

2020. gada 8. oktobrī paziņoja, ka *CBS Television Studios* tiek pārdēvēta par ***CBS Studios*** kā daļa no zīmola elementu apvienošanas starp CBS nodaļām, atsaucoties uz to, ka vārda *Television* izmantošana nosaukumā ir novecojusi, jo uzņēmums ir programmu producents arī digitālajās platformās.

## Logotipi

## Atsauces

## Ārējās saites

*
Austrumlindsi

**Austrumlindsi distrikts** () ir nemetropoles distrikts Anglijas austrumos Linkolnšīras nemetropoles grāfistē. Aizņem grāfistes austrumdaļu, robežojas dienvidos ar Bostonu, rietumos — ar Ziemeļkestevenu un Rietumlindsi, bet ziemeļos — ar Ziemeļaustrumu Linkolnšīru. Austrumos krastus apskalo Ziemeļjūras, dienvidaustrumos — Voša līcis, bet ziemeļaustrumos — Hamberas estuārs. Distrikta administratīvais centrs ir Hornkāsla, bet lielākā apdzīvotā vieta — Skegnesa.

## Vēsture
Administratīvā vienība tagadējās robežās izveidota 1974. gada 1. aprīlī, apvienojot Lautas municipālo boro, Olfordas, Hornkāslas, Mārbltopas un Satonas, Skegnesas un Vudholspa urbānos distriktus un Hornkāslas, Lautas un Spilsbi lauku distriktus. Distrikts aizņem vienas no Linkolnšīru veidojošas vēsturiskas daļas — Lindsi (*Part of Lindsey*) — austrumdaļu.

Administratīvi distriktu veido 11 pilsētas: Skegnesa ( iedzīvotāji), Lauta (), Mārbltorpa (), Hornkāsla (), Kaningsbi (), Vudholspa (), Olforda (), Spilsbi (), Burglemārša (), Regbi (), Veinflītolsaintsa (), kā arī 177 lauku pagasti.

## Atsauces

## Ārējās saites

*
Cilvēks tumsā

**"Cilvēks tumsā"** () ir 2016. gada ASV šausmu trillera filma, kuras režisors ir Fede Alvaress. Filmā galvenās lomas atveido Džeina Levija, Dilans Minete, Denjels Zovato un Stīvens Langs.

Filma stāsta par trīs laupītājiem, kuri iestrēgst akla vīrieša mājā.

Filmas "Cilvēks tumsā" pirmizrāde notika  un to izplatīja *[[Sony Pictures Releasing]]*. Filma bija finansiāli veiksmīga, nopelnot vairāk nekā 157 miljonus ASV dolāru pie 9,9 miljonu dolāru budžeta. Filma saņēma arī pozitīvi kritiķu novērtējumu, kuri slavēja aktierspēli, režiju, scenāriju un atmosfēru.

## Atsauces

## Ārējās saites
CBS Media Ventures

***CBS Media Ventures, Inc.*** (agrāk ***CBS Paramount Domestic Television*** un ***CBS Television Distribution***) ir uzņēmuma *[[CBS Studios]]* televīzijas apraides sindikācijas nodaļa, ko 2006. gadā nodibināja *[[CBS Corporation]]*, apvienojoties *CBS Paramount Domestic Television* un *[[KingWorld]]*.

Pēc darbības uzsākšanas, nodaļu līdz savai nāvei 2007. gadā vadīja *King World* izpilddirektors Rodžers Kings, kuram šajā nodaļā tika apvienots savs producēšanas uzņēmums. Agrāk *CBS Media Ventures* bija *[[Paramount Media Networks]]*, CBS un *[[The CW]]* televīzijas tīklu galvenā satura izplatīšanas daļa, kuras pašlaik pārvalda bijušais mātes uzņēmums *CBS Studios*. Nodaļu veido arī CBS mājas izklaides nodaļa *CBS Home Entertainment*.

## Saturs
Nodaļai ir veidoto televīzijas seriālu, miniseriālu un televīzijas filmu izplatīšanas tiesības no šādām videotēkām un studijām:

* *[[CBS Studios]]*
* No oriģinālā *[[Paramount Television]]*
** *[[Desilu Productions]]*
** *[[Viacom Productions|Viacom Enterprises & Viacom Productions]]*
* *[[Republic Pictures|Republic Pictures Television]]*
* *[[Big Ticket Entertainment]]*
* *[[Spelling Television]]*
** *[[Worldvision Enterprises]]*
* *[[CBS Productions]]*
* *[[King World Productions]]*
* Lielākā daļa no *[[Westinghouse Broadcasting|Westinghouse Broadcasting/Group W Productions]]* veidotā satura
* *[[Paramount Television Studios]]*
* *[[Cinema Center Films]]*
* *[[CBS Theatrical Films]]*
* *[[CBS Films]]*

## Logotipi

## Atsauces